

**Есіл өзенінің су ағысын реттеу жөнінде ұсыныстар әзірлеу үшін жұмыс тобын құру туралы**

Қазақстан Республикасы Премьер-Министрiнiң 2012 жылғы 7 тамыздағы № 145-ө Өкiмi

      Елорданың әкімшілік шекаралары шегінде Есіл өзенінің гидрологиялық режимін жақсарту, сондай-ақ Астана қаласын ауыз сумен орнықты қамтамасыз ету жөнінде ұсыныстар әзірлеу мақсатында:  
      1. Мынадай құрамда жұмыс тобы құрылсын:

|  |  |  |
| --- | --- | --- |
| Ахметов  Серік Нығметұлы | - | Қазақстан Республикасы Премьер-Министрінің бірінші орынбасары, жетекші |
| Толыбаев  Марат Еркінұлы | - | Қазақстан Республикасының Ауыл шаруашылығы вице-министрі |
| Шолпанқұлов  Берік Шолпанқұлұлы | - | Қазақстан Республикасының Қаржы вице-министрі |
| Ескендіров  Абай Мұқашұлы | - | Қазақстан Республикасының Экономикалық даму және сауда вице-министрі |
| Мұхамбетов  Мирлан Бегежанұлы | - | Қазақстан Республикасының Қоршаған ортаны қорғау вице-министрі |
| Крылов  Василий Леонидович | - | Астана қаласы әкімінің орынбасары |
| Айтмұхаметов  Қосман Қайыртайұлы | - | Ақмола облысы әкімінің бірінші орынбасары |
| Сайдуақасов  Мұрат Ашметұлы | - | Қазақстан Республикасы Индустрия және жаңа технологиялар министрлігінің Геология және жер қойнауын пайдалану комитеті төрағасының міндетін атқарушы |
| Галиев  Владислав Германович | - | Қазақстан Республикасы Құрылыс және тұрғын үй-коммуналдық шаруашылық істері агенттігі төрағасының орынбасары |
| Шкарупа  Анатолий Валерьевич | - | Қазақстан Республикасы Табиғи монополияларды реттеу агенттігі төрағасының орынбасары. |

      2. Жұмыс тобы бір ай мерзімде елорданың әкімшілік шекарасы шегінде Есіл өзенінің гидрологиялық режимін жақсарту және Астана қаласын ауыз сумен орнықты қамтамасыз ету жөніндегі іс-қимыл жоспарын әзірлесін және Қазақстан Республикасы Үкіметінің қарауына енгізсін.  
      3. Осы өкімнің орындалуын бақылау Қазақстан Республикасы Премьер-Министрінің бірінші орынбасары С.Н. Ахметовке жүктелсін.

*Премьер-Министр                                  К. Мәсімов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК